b'\n_START_ARTICLE_\nKalye Escolta\n_START_SECTION_\nKasaysayan\n_START_PARAGRAPH_\nIsa sa mga pinakalumang kalye sa Maynila, binuo ang Escolta noong 1594. Ang pangalan nito ay mula sa Kastilang salitang escoltar, nangangahulugang "upang i-abay".  Kilala ang Escolta sa dami ng mga imigranteng mangangalaka, karamihan mula sa Fujian, Tsina, na nagsidatingan ipang makipagsaparalan sa Kalakalang Galyon. Nakalinya sa Escolta ang mga tindahan na nagbebenta ng mga iniluwas na produkto mula sa Tsina, Europa, at sa iba pang bahagi ng Amerikang Latino na dumating sa katabing daungan ng San Nicolas. Sa dulo ng ika-19 siglo, umusbong ang Escolta lalo sa pagiging isang maunlad na distritong pangnegosyo na tahanan ng mga pinakamataas na gusali sa lungsod gaya ng Pamilihang Sapi ng Maynila . Ang mga pamilihan ay pinalitan ng mga modernong department store at mayroong dumadaang isang elektronikong linya ng tram na tawag noon ay tranvia. Nagsilbing pangunahing distritong pangkomersiyal ang Escolta hanggang sa pagtamlay nito noong dekada-1960, kung kailang lumipat ang sentro ng negosyo sa Makati.\n_START_SECTION_\nSa musika\n_START_PARAGRAPH_\nAng unang pagsangguni sa "La Escolta", ay napakinggan sa sarsuwelang "El pay-pay de Manila" Al volver de la Escolta Charito tras comprarse un precioso paipay, y una carta encontr\xc3\xb3 de Pepito en su rocabay, \xc2\xa1Ay, que se le cai! Y en la carta le hablaba de amor \xc2\xa1Ay Jes\xc3\xbas, qu\xc3\xa9 calor, qu\xc3\xa9 calor!'